કપિલ દવે/દેશદીપ સક્સેના, ગાંધીનગર/ભોપલઃ ભાજપ શાસિત મધ્યપ્રદેશે પાણીના અભાવે તરસ્યા ગુજરાત અને સુકાતી નર્મદાને વધારાના નીર આપવાની ચોખ્ખી ના પાડી દીધી છે. ગુજરાતની ભાજપ સરકારે મધ્યપ્રદેશ પાસે નર્મદાને બચાવવા માટે પોતાના ભાગનું વધારાનું પાણી છોડવા માટે આગ્રહ કર્યો હતો. ઉલ્લેખનીય છે કે આ વર્ષે જ મધ્યપ્રદેશમાં વિધાનસભાની ચૂંટણી આવવાની છે જે રાજ્યની ભાજપ સરકાર માટે ખૂબ મહત્વની છે.